Pedro González Menéndez

Pedro González Menéndez  foi un comentarista deportivu de Televisión Española, conocíu poles retresmisiones de carreres ciclistes de los años 90.

 Biografía 
Estudió bachilleratu nel colexu Santo Domingo de Guzmán d'Uviéu, treslladándose llueu a Madrid, onde se llicenció en periodismu. Entamó a trabayar en Radio Peninsular realizando reportaxes, para pasar darréu a Radio Nacional de España (RNE) en 1974, onde s'especializó n'información deportiva, principalmente en ciclismu y fútbol.

En 1987 dexó RNE ya incorporóse a Televisión Española (TVE), formando pareya profesional con Emilio Tamargo hasta 1994 y, a partir d'esi añu, col ex-ciclista Pedro Delgado. Cubrió les pruebes más importantes del calendariu ciclista mundial: Vuelta a España, Giro d'Italia, Tour de Francia, campeonatu del mundu y xuegos olímpicos.

Morrió na so casa de Madrid el 1 de xineru de 2000, por mor d'un infartu de miocardiu.

Foi un embaxador d'Asturies nel mundu y foi'l máximu promotor de la xubida ciclista a L'Angliru. Depués de la so muerte, la direición de la Vuelta a España daba'l Premiu Pedro González al ciclista qu'usaba menos tiempu nes etapes que trescurríen per Asturies.

En 2000 el Gobiernu del Principáu d'Asturies concedía, a títulu póstumu, la medaya d'Asturies na so categoría de plata.

 Referencies 

 Enllaces esternos 

Categoría:Periodistes d'Asturies
Categoría:Medaya de plata d'Asturies
Categoría:Persones d'Uviéu